b'\n_START_ARTICLE_\nMoskovska deklaracija\n_START_PARAGRAPH_\nMoskovska deklaracija je bila rezultat konference aliiranih zunanjih ministrov med drugo svetovno vojsko. Nastala je 30.oktobra 1943 v Moskvi in bila objavljena 1.novembra.\n_START_SECTION_\nVsebina\n_START_PARAGRAPH_\nSklenilo se je pod katerimi pogoji bodo ostali Zdru\xc5\xbeeno kraljestvo, ZDA in Sovjetska zveza zavezniki po vojni, ker so imeli razli\xc4\x8dna politi\xc4\x8dna prepri\xc4\x8danja._NEWLINE_Nem\xc4\x8dija_NEWLINE_Vse tri dr\xc5\xbeave so se strinjale z odlo\xc4\x8ditvijo, da mora Nem\xc4\x8dija kapitulirati in da si bodo medseboj poro\xc4\x8dali o mirovnih ponudbah manj\xc5\xa1ih zaveznikov Nem\xc4\x8dije kot na primer Mad\xc5\xbearske, Romunije in Bolgarije. _NEWLINE_Eno temeljnih vpra\xc5\xa1anj je bilo oblika Nem\xc4\x8dije po vojni. V deklaraciji je bila sklenjena totalno razoro\xc5\xbeitev Nem\xc4\x8dije in da bodo morali nacisti, ki so zadol\xc5\xbeili mnogo zlo\xc4\x8dinov in smrti \xc5\xa1tevilnih Judov in civilistov, prevzeti odgovornost za njihova dejanja pred voja\xc5\xa1kim sodi\xc5\xa1\xc4\x8dem._NEWLINE_Avstrija_NEWLINE_Dolo\xc4\x8deno je bilo, da je priklju\xc4\x8ditev Avstrije k Tretjemu rajhu iz leta 1938 neveljavna in po drugi svetovni vojni so hoteli spet ustvariti samostojno dr\xc5\xbeavo Avstrijo. _NEWLINE_Med zavezniki so bila razli\xc4\x8dna mnenja glede vpra\xc5\xa1anja ali je Avstrija odgovorna za voja\xc5\xa1ka dejanja Tretjega rajha ali ne. Sklenili so, da je Avstrija \xc2\xbbprva \xc5\xbertev\xc2\xab\xc2\xa0nacistov, a kljub temu se bodo morali avstrijski voja\xc5\xa1ki zlo\xc4\x8dinci podvre\xc4\x8di sodbi voja\xc5\xa1kega sodi\xc5\xa1\xc4\x8da._NEWLINE_Po koncu vojne so razdelili avstrijko ozemlje na \xc5\xa1tiri dele in vsaka zavezni\xc5\xa1ka dr\xc5\xbeava je zasedla enega. Moskovska deklaracija je postala osnova za pogajanje o odhodu vojakov iz Avstrije, kar je peljalo do Moskovskega memoranduma 15. aprila 1955, kasneje pa do Avstrijske dr\xc5\xbeavne pogodbe, ki je bila podpisana 15. maja 1955 in s katero je Avstrija znova postala suverena in samostojna dr\xc5\xbeava.'